Missatge: Aquest és un tema seriós, i he de dir d'entrada que no conec molt bé la sharia, per això m'agradaria debatre sobre aquest tema.Però la imatge que tinc (que molta gent té), és que la sharia discrimina les dones, aplica càstigs corporals, fins i tot mutilacions, i en darrer terme execucions (en alguns casos decapitant) per coses que en Occident s'estima que no són tan greus, com fumar o beure alcohol.Tot això unit a un gran radicalisme per part de la població musulmana que és favorable a ella (que no és tota la població musulmana, tot s'ha de dir), que pretén en molts casos imposar-la als no musulmans.Encete, doncs, aquest debat.

Resposta: La xaria va contra els drets humans més bàsics. És absolutament indiscutible, això. Pregunta-ho, sinó, als musulmans de tot el món. És clar que n'hi ha que en voldrien la seva aplicació, no només als països majoritàriament musulmans, ans a tots els habitants del la Terra, però la majoria de creients de l'Islam no hi estan d'acord. I com més barbaritats cometin aquests grups escampats una mica arreu en nom de la llei de la Xaria, més en contra hi estaran. Els primers perjudicats són ells, els mateixos musulmans, de la mateixa manera que, fins a dia d'avui, les morts de civils musulmans per part dels grups armats gihadistes depassa molt el nombre de morts civils no musulmans. La xaria és una aberració. És el retorn a l'absurditat medieval als països cristians d'Europa. És la prohibició de tot, absolutament tot, el que no estigui lligat als suposats designis de Déu. És l'absoluta obligació d'acatar una determinada visió d'una fe. Ja sé que jo, com a agnòstic que sóc, potser en tinc una visió esbiaixada. Potser sí. Però com a gai, no em vindria gaire de gust que em llancessin de dalt de tot de l'edifici més alt del meu poble. I encara que no sigui dona, tampoc veig gens bé que se les esborri del mapa i se les relegui a ser, només, una esclava al servei de qualsevol bàrbar. I tot i no beure gairebé mai alcohol, tampoc crec que s'hagi de perseguir qui begui. En fi, la llista de prohibicions de la xaria engloba tot allò que ens distingeix de la resta de mamífers. Un fàstic, vaja.